text: Se livet i Vejle Å
  12 juli 2013 kl. 06.15
  Nu bliver det muligt at komme helt tæt på de store havørreder på op til 5-10 i Vejle Å.
  Fredag eftermiddag placeres en fem gange fire meter stor og 15 ton tung undervandskasse i åbrinken på et nyslynget stykke af Vejle Å i Vingsted.
  Kassen er udstyret med to store undervandsruder, så man kan følge dyrelivet i vandet.
  Kassen indgår i et såkaldt oplevelsespunkt Vingsted, som omfatter nye stier, kanopladser, shelters, bålsted, borde og bænke samt en udvidet P-plads.
  I selve åen placeres undervandskameraer, der skal sende billeder til Økolariet i Vejle og Aqua i Silkeborg.
  Området er knyttet sammen med Vejle Museernes jernalderlandsby, der ligger få hundrede meter fra den nyslyngede å.
  Oplevelsespunkt Vingsted laves i et samarbejde mellem Vingsted Hotel & Konferencecenter, Vejle Museerne, Danmarks Sportsfiskerforbund og Vejle Kommune. En række fonde har bidraget til finansieringen.
  Hjemmesiden for projektet.
  